Սվետլանա Բոնդարչուկ

Սվետլանա Վիտալևնա Բոնդարչուկ (ռուս.՝ Светлана Витальевна Бондарчук, օրիորդական ազգանունը՝ Ռուդսկայա, դեկտեմբերի 17, 1968(1968-12-17), Մոսկվա, ԽՍՀՄ), ռուս մոդել, հեռուստահաղորդավարուհի, «Hello!» ամսագրի գլխավոր խմբագիր, PR-գործակալության սեփկանատեր, բարձրաշխարհիկ երեկույթների, շնորհանդեսների ու միջոցառումների կազմակերպիչ։


== Կենսագրություն ==
Սվետլանա Ռուդսկայան ծնվել է 1968 թվականի դեկտեմբերի 17-ին Մոսկվայում։ Ավարտել է Մոսկվայի մշակույթի պետական ինստիտուտի գրադարանային ֆակուլտետը։ Երիտասարդական տարիներին զբաղվել է սուսերամարտով, սպորտի վարպետի թեկնածու է։


=== Մոդելային կարիերա ===
Սվետլանան ամաչել է սեփական մարմնակազմվածքի պատճառով (177 սմ հասակի դեպքում նա կշռել է 55 կգ), և տատը նրան ուղարկել է մասնակցելու քաստինգի, որպեսզի նա դառնա ավելի ինքնավստահ։ Սվետլանան հաղթել է «Burda Moden» մրցույթում և դարձել մոդել։
2007 թվականին դարձել է Oriflame  դիմահարդարման միջոցների ընկերության «դեմք»։


=== Հեռուստատեսություն ===
Սվետլանա Բոնդարչուկն աշխատել է որպես հաղորդավարուհի «Домашний» հեռուստաալիքում՝ վարելով «Модная прививка» և «Одень свою подругу» հաղորդումները։
«СТС» հեռուստաալիքով Սվետլանա Բոնդարչուկը հանդես է եկել որպես «Դու սուպերմոդել ես» (ռուս.՝ «Ты — супермодель») վարող և ժյուրիի նախագահ։


=== Հրատարակչական գործունեություն ===
2006 թվականին Սվետլան Բոնդարչուկը դարձել է «Hello!» ամսագրի գլխավոր խմբագիր։
2008 թվականին Սվետալանա Բոնդարչուկը փորձել է սկսել սեփական նախագիծ՝ «Icons» ամսագիրը, որ նվիրված էր այն «մարդկանց, որոնցից կախված է, թե շրջապատող աշխարհն ինչպիսի տեսք կունենա վաղը»։ Լույս է տեսել ամսագրի 10 համար Forward Media Group-ի աջակցությամբ։ Մոսկվայում նեղ շրջանում ամսագիրը հասցրել է ճանաչում ձեռք բերել, քանի որ ներկայացրել է «նեղ շրջանի լայն հետաքրքրությունները» և կազմակերպել երեկույթներ, օրինակ՝ «Винзавод» ցուցասրահում։ Ամսագրի հրատարակությունը դադարեցվել է 2009 թվականին ճգնաժամի պատճառով, բայց մին այդ այն հասցրել էր արժանանալ «ամենատարօրինակ ռուսական ամսագրի» համբավին։


=== Հասարակական գործունեություն ===
2011 թվականից Սվետլանա Բոնդարչուկն անցկացնում է Action! ամենամյա բարեգործական կինեմատոգրաֆիական աճուրդ։


=== Անձնական կյանք ===

Առաջին ամուսին – Ֆեոդոր Բոնդարչուկ, կինոռեժիսոր, հեռուստահաղորդավար, դիմել են ամուսնալուծության համար 2016 թվականին, բայց չեն ամուսնալուծվել,
Որդին՝ Սերգեյ Ֆեոդորովիչ Բոնդարչուկ (ծնվել է 1991 թվականի նոյեմբերի 29-ին), դերասան,
Հարսը (2012 թվականի մայիսի 17-ից) – Տատիանա Միխայլովնա Բոնդարչուկ (օրիորդական ազգանունը՝ Մամիաշվիլի, ծնվել է 1989 թվականի օգոստոսի 15-ին), Մոսկվայի միջազգային հարաբերությունների պետական ինստիտուտի շրջանավարտ, 1988 թվականին Սեուլում անցկացված XXIV Ամառային օլիմպիական խաղերի չեմպիոն (հունահռոմեական ըմբշամարտ) Միխայիլ Մամաիաշվիլիի դուստրը,
Թոռնուհի՝ Մարգարիտա Սերգեևնա Բոնդարչուկ (ծնվել է 2012 թվականի դեկտեմբերի 6-ին),
Թոռնուհի՝ Վերա Սերգեևնա Բոնդարչուկ (ծնվել է 2014 թվականի մայիսի 12-ին),
Դուստրը՝ Վարվառա Ֆեոդորովնա Բոնդարչուկ (ծնվել է 1999 թվականի մայիսի 5-ին),
Եղբայրը՝ Գրիգորի Ռուդսկոյ (ծնվել է 1982 թվականին), ամուսնացած է Անաստասիա Սինելշչիկովայի՝ պրոդյուսեր և մեդիամենեջեր Լարիսա Սինելշչիկովայի դստեր հետ,
2018 թվականի հունիսի 2-ին Սվետլանա Բոնդարչուկը «Կինոտավրին» ներկայացել է լուսանկարիչ և պատկերասրահի սեփականատեր Սերգեյ Տաբունովի հետ (ծնվել է 1980 թվականի մայիսի 25-ին), ավարտել է Կոմսոլոմոլսկ Ամուրի մանկավարժական համալսարանի բանասիրական ֆակուլտետը՝ ստանալով լրագրողի մասնագիտություն։


== Ֆիլմագրություն ==
1989 – «Ամառային առավոտվա երազ» (ռուս.՝ «Сон в летнее утро») (կարճամետրաժ)
2006 – «Տոթ» (ռուս.՝ «Жара») – վաճառողուհի տղամարդու կոստյումների խանութում
2012 – «Любовь с акцентом» – Իրինա
2013 – «Հպում» (ռուս.՝ «Прикосновение», կարճամետրաժ) – աղջկա մայրը


== Ծանոթագրություններ ==


== Արտաքին հղումներ ==
Սվետլանա Բոնդարչուկի կենսագրությունը Cosmo.ru կայքում Archived 2012-04-21 at the Wayback Machine.
Սվետլանա Բոնդարչուկի էջը kinopoisk կայքում